CELEX: 32016D2321
Language: lv
Date: 2016-12-19 00:00:00
Title: Komisijas Īstenošanas lēmums (ES) 2016/2321 (2016. gada 19. decembris) par tāda sertifikāta par gatavību pārstrādei formātu, kas izdots saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi (Dokuments attiecas uz EEZ )

20.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 345/112
               
            KOMISIJAS ĪSTENOŠANAS LĒMUMS (ES) 2016/2321
      (2016. gada 19. decembris)
      par tāda sertifikāta par gatavību pārstrādei formātu, kas izdots saskaņā ar Eiropas Parlamenta un Padomes Regulu (ES) Nr. 1257/2013 par kuģu pārstrādi
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 20. novembra Regulu (ES) Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (1), un jo īpaši tās 9. panta 9. punktu,
      tā kā:
      
                  (1)
               
               
                  Ar Regulu (ES) Nr. 1257/2013 kuģu īpašniekiem, administrācijām un atzītām organizācijām nosaka prasības attiecībā uz sertifikātu par gatavību pārstrādei izdošanu, apstiprināšanu, pagarināšanu un to atrašanos uz kuģa.
               
            
                  (2)
               
               
                  Saskaņā ar Regulas (ES) Nr. 1257/2013 6. panta 2. punkta c) apakšpunkta prasībām kuģiem, kurus paredzēts pārstrādāt, jābūt saņēmušiem sertifikātu par gatavību pārstrādei.
               
            
                  (3)
               
               
                  Saskaņā ar Regulas (ES) Nr. 1257/2013 7. pantu pirms kuģa pārstrādes jāizstrādā katram kuģim specifisks kuģa pārstrādes plāns. Kuģa pārstrādes plānā ir jāpievēršas jebkādiem ar kuģi saistītiem apstākļiem, kuri nav paredzēti kuģu pārstrādes rūpnīcas plānā vai saistībā ar kuriem būs nepieciešamas īpašas procedūras.
               
            
                  (4)
               
               
                  Saskaņā ar Regulas (ES) Nr. 1257/2013 8. pantu administrāciju darbiniekiem vai administrāciju pilnvarotu atzītu organizāciju darbiniekiem jāveic kuģu apskates. Apskašu mērķis ir gūt apstiprinājumu, ka bīstamo materiālu uzskaitījumi atbilst attiecīgajām regulas prasībām.
               
            
                  (5)
               
               
                  Saskaņā ar Regulas (ES) Nr. 1257/2013 9. panta 9. punktu pēc nobeiguma apskates sekmīgas pabeigšanas administrācijai vai administrācijas pilnvarotai atzītai organizācijai jāizdod sertifikāts par gatavību pārstrādei. Minētajam sertifikātam jāpievieno bīstamo materiālu uzskaitījums un kuģa pārstrādes plāns. Sertifikāta par gatavību pārstrādei formātam jāatbilst 2009. gada 15. maijā Honkongā pieņemtās Starptautiskās konvencijas par kuģu drošu un videi nekaitīgu pārstrādi (“Honkongas konvencija”) 4. papildinājumam.
               
            
                  (6)
               
               
                  Šajā lēmumā paredzētie pasākumi ir saskaņā ar atzinumu, ko sniegusi ar Regulas (ES) Nr. 1257/2013 25. pantu izveidotā Kuģu pārstrādes regulas komiteja,
               
            IR PIEŅĒMUSI ŠO LĒMUMU.
      1. pants
      Sertifikāti par gatavību pārstrādei, kas izdoti saskaņā ar Regulas (ES) Nr. 1257/2013 9. panta 9. punktu un apstiprināti saskaņā ar 10. panta 5. punktu, atbilst šā lēmuma pielikumā noteiktajam formātam.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Briselē, 2016. gada 19. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 330, 10.12.2013., 1. lpp.
      
      
         PIELIKUMS
         
            
         Teksts attēlu
         
            SERTIFIKĀTS PAR GATAVĪBU PĀRSTRĀDEI
            atbilstoši Eiropas Parlamenta un Padomes Regulai (ES) Nr. 1257/2013 par kuģu pārstrādi
            (Piezīme. Šim sertifikātam pievieno bīstamo materiālu uzskaitījumu un kuģa pārstrādes plānu)
            (Oficiāls zīmogs) (Valsts)
            Sertifikātu saskaņā ar Regulu (ES) Nr. 1257/2013 un saskaņā ar valdības pilnvarojumu
            (valsts nosaukums)
            izdeva
            (saskaņā ar Regulu (ES) Nr. 1257/2013 pilnvarotas personas vai organizācijas pilns nosaukums)
            Kuģa dati
            Kuģa vārds
            Pazīšanas numurs vai burti
            Pieraksta osta
            Bruto tilpība
            SJO numurs
            Kuģa īpašnieka vārds/nosaukums un adrese
            SJO reģistrēta kuģa īpašnieka identifikācijas numurs
            SJO reģistrēta uzņēmuma identifikācijas numurs
            Uzbūvēšanas datums
         
         
            
         Teksts attēlu
         
            Dati par kuģu pārstrādes rūpnīcu(-ām)
            Kuģu pārstrādes rūpnīcas nosaukums
            Pārstrādes uzņēmuma unikālais identifikācijas numurs (1)
            Pilna adrese
            Datums, līdz kuram kuģu pārstrādes rūpnīca ir iekļauta Eiropas sarakstā
            (1) Identifikācijas numurs, kas norādīts Eiropas sarakstā.
            Dati par bīstamo materiālu uzskaitījumu
            Bīstamo materiālu uzskaitījuma identifikācijas/pārbaudes numurs:
            Piezīme. Saskaņā ar Regulas (ES) Nr. 1257/2013 9. panta 9. punktu bīstamo materiālu uzskaitījumu pievieno sertifikātam par gatavību pārstrādei. Bīstamo materiālu uzskaitījumu sagatavo, pamatojoties uz standarta formātu, kas norādīts Starptautiskās Jūrniecības organizācijas izstrādātajās pamatnostādnēs, ko vajadzības gadījumā papildina ar pamatnostādnēm attiecībā uz Regulai (ES) Nr. 1257/2013 raksturīgajiem aspektiem, piemēram, attiecībā uz vielām, kas ir uzskaitītas minētajā regulā, bet nav norādītas Honkongas konvencijā.
            Dati par kuģa pārstrādes plānu
            Kuģa pārstrādes plāna identifikācijas/pārbaudes numurs:
            Piezīme. Saskaņā ar Regulas (ES) Nr. 1257/2013 9. panta 9. punktu kuģa pārstrādes plānu pievieno sertifikātam par gatavību pārstrādei.
            AR ŠO APLIECINA:
            1) ka kuģis ir apskatīts saskaņā ar Regulas (ES) Nr. 1257/2013 8. pantu;
            2) ka kuģim ir derīgs bīstamo materiālu uzskaitījums saskaņā ar Regulas (ES) Nr. 1257/2013 5. panta 7. punktu;
            3) ka kuģa pārstrādes plāns ir sagatavots saskaņā ar Regulas (ES) Nr. 1257/2013 7. panta 2. punktu; un
            4) ka kuģu pārstrādes rūpnīca(-as), kurā(-ās) šo kuģi paredzēts pārstrādāt, ir iekļauta(-as) Eiropas sarakstā saskaņā ar Regulas (ES) Nr. 1257/2013 16. pantu.
            Šis sertifikāts ir derīgs līdz (dd/mm/gggg)
            (datums)
            Izdots
            (sertifikāta izdošanas vieta)
            (dd/mm/gggg)
            (izdošanas datums) (Pilnvarotās amatpersonas, kas izsniegusi sertifikātu, paraksts)
            (Iestādes zīmogs vai spiedogs)
         
         
            
         Teksts attēlu
         
            ATZĪME PAR SERTIFIKĀTA DERĪGUMA TERMIŅA PAGARINĀŠANU UZ PAPILDPERIODU LĪDZ BRĪDIM, KAD TIEK SASNIEGTA KUĢU PĀRSTRĀDES RŪPNĪCAS OSTA, JA IR PIEMĒROJAMS 10. PANTA 5. PUNKTS (*)
            Saskaņā ar Regulas (ES) Nr. 1257/2013 10. panta 5. punktu šis sertifikāts ir atzīstams par derīgu vienam tiešam reisam
            no ostas:
            uz ostu:
            Paraksts:
            (attiecīgi pilnvarotas amatpersonas paraksts)
            Vieta:
            Datums: (dd/mm/gggg)
            (Iestādes zīmogs vai spiedogs)
            (*) Šo lapu pavairo un pievieno sertifikātam, ja administrācija to uzskata par nepieciešamu.